હરનાથસિંહ અને તેનો મિત્ર ગોપાલસિંહ આ બંને જણા લીંબડીમાં ગેબનશા પીરની દરગાહ પાસે મોડી રાત્રે દારૂ પીવા ભેગા થયા હતા. દારૂ પીધા બાદ આ બંને વચ્ચે ઝઘડો થતાં ગોપાલસિંહે હરનાથસિંહ પર તૂટી પડી તેનું મોઢું પથ્થરથી છુંદી નાખી તેને મોતને ઘાટ ઉતારી નાસી છૂટયો હતો. આ ઘટનાની વાત લીંબડી ટાઉનમાં વાયુ વેગે પ્રસરતાં લોકોના ટોળે ટોળાં ભેગાં થયાં હતાં અને જાત જાતના તર્ક વિતર્ક થવા લાગ્યા હતા. પોલીસે નાસી છૂટેલા ગોપાલસિંહની સઘન શોધખોળ શરૂ કરી છે.